Kitab Suci Bocah nyuguhaké Patang Puluh Tahun
Ditulis déning: Edward Hughes Digambari déning: Janie Forest Alastair Paterson Dibesut déning: Lyn Doerksen Diterjemahaké déning: Endang Supardan Diproduksi déning: Bible for Children ©2022 Bible for Children, Inc. Kowe duwé hak motokopi utawa nyithak crita iki, waton ora kanggo diedol.
Nalika Gusti Allah ngluwari bangsa Israèl metu saka Mesir, Musa nuntun umat Israèl ngibadah. dhèwèké nggawe tembang pamuji. "Aku bakal ngidungaké marang PANGÉRAN YEHUWAH, amarga Panjenengané wis unggul kanthi mulya." Musa ngidungké bab sakèhé prekara- prekara sing ditindakké Gusti Allah kanggo Israèl.
Sawise telung dina ing ara-ara samun wong-wong sing ngelak nemu kolam. Nanging padha ora bisa ngombe amarga banyune pait. Tinimbang ndonga, wong-wong malah padha sambat. Gusti Allah iku apikan banget. Panjenengané nggawe banyu apik kanggo ngombe.
Iku ketoke wong-wong padha sambat marang sakkabehe. "Kita padha duwe pangan ing Mesir. Ing ara-ara samun kita bakal mati kaliren," padha sesambat. Sore iku Gusti Allah ngutus manuk sing jenenge gemak. Wong-wong mau gampang le nyekel.
Esuke Gusti Allah menehi manna. Iku jenis roti sing rasane kaya madu. Saben esuk manna ana ing lemah kanggo diklumpukake. Kanthi cara iki Gusti Allah maringi panganan marang umate ing ara-ara samun.
Wong-wong mau kudu percaya marang Gusti Allah saben dina kanggo panganan anyar. Nanging sawetara ana wong sing ngumpulake manna luwih, sanajan Gusti Allah ngandika iku bakal bosok sewengi.
Mesthi wae, manna wingi kebak sete -- kajaba dina Sabat. Ing dina kapitu, wong-wong padha ngaso lan mangan manna wingi.
Gusti Allah ngingah wong Israèl ing ara-ara samun. Panjenengané menehi pangan lan banyu -- lan nglindhungi saka mungsuh. Nalika wong Amalek nyerang, Israèl tetep menang ing perang angger Musa ngangkat tekene Gusti Allah.
Gusti Allah ngandika marang wong-wong Israèl, "Yèn kowé padha manut prentah-Ku, kowé bakal dadi umat-Ku." "Kabeh pangandikane Gusti Allah, bakal kula estokaken," wong-wong padha matur marang Musa. Wong- wong mau padha tekan ing sikilé Gunung Sinai lan ngenteni nalika Musa marani Gusti Allah.
Musa nunggil karo Gusti Allah ing gunung patang puluh dina. Gusti Allah nulis Sepuluh Prentah ing rong lempengan watu. Dhèwèké ngandhani Musa kepriyé kepéngin umaté urip.
1. "Aja padha nduwèni allah liyané kejaba Aku." 2. "Aja gawe utawa sujud marang reca." 3. "Aja nyebut asmane PANGERAN YEHUWAH tanpa guna." 4. "Elinga dina Sabat, supaya dina iku suci." 5. "Ngajeni bapak lan ibumu."
6. "Aja mateni."
7. "Aja laku jina."
8. "Aja nyolong."
9. "Aja goroh."
10. "Aja melik."
Nalika Musa nunggil karo Gusti Allah ing Gunung Sinai, wong Israèl nindakké sing nggegirisi. Padha dhawuh marang Harun supaya nggawe pedhet emas - lan padha nyembah marang pedhet emas kuwi. Gusti Allah duka banget. Semono uga Musa.
Bareng Musa ndeleng reca pedhet lan wong-wong padha jogèd, banjur dhèwèké mbanting papan watu ing lemah. Musa karo nepsu nyirnakake brahala emas mau. Wong-wong jahat sing nyembah kuwi dipatèni.
Gusti Allah ngganti papan watu loro mau. Dhèwèké ndhawuhi Musa supaya mbangun Kémah Suci - kémah gedhé sing dikubengi pager - ing ngendi Gusti Allah bakal manggon karo umaté. Wong-wong mau padha nyembah marang Gusti Allah ana ing kono. Tugu méga lan geni kuwi nduduhké nèk Gusti Allah nunggil karo wong- wong kuwi.
Nalika padha nyedhaki Kanaan, Musa ngutus telik rolas kanggo ndeleng tanah sing dijanjekake Gusti Allah marang umate. Telik kabeh padha sarujuk yen tanahe subur tenan! Nanging mung loro, Yosua lan Kaleb, sing percaya yen bisa nelukake negara kasebut kanthi pitulungan saka Gusti Allah.
Telik sepuluh liyane padha wedi marang kutha-kutha kuwat lan wong-wong raksasa ing negara kuwi. "Kita ora bisa ngalahke negara kuwi," padha sambat. Padha lali bab-bab gedhe sing wis ditindakake dening Gusti Allah kanggo ngluwari wong-wong mau saka Mesir.
Wong-wong mau ngetutké telik sepuluh sing ora precaya kuwi. Padha nangis lan pengen bali menyang Mesir. Malah padha nyoba matèni Musa!
Gusti Allah nylametké nyawané Musa. Panjenengané banjur ngandika marang wong-wong mau, "Suwéné patang puluh taun kowé bakal nglambrang ana ing ara- ara samun. Mung Kaleb, Yosua lan anak-anakmu sing bakal urip mlebu ing tanah sing kok tampik."
Patang Puluh Tahun Crita saka Pangandikané Gusti, Kitab Suci bisa digolèki ing Pangentasan 15 kanthi Wilangan 14 "'Kawedharipun pangandika Paduka punika madhangi'." Jabur 119:130
cunthel